Osallistu EU:n digitaalisektorin t&i-toiminnan vuosittaiseen suurtapahtumaan “ICT Proposers’ Day 2019” syyskuussa Helsingissä | Helsinki EU Office
Osallistu EU:n digitaalisektorin t&i-toiminnan vuosittaiseen suurtapahtumaan “ICT Proposers’ Day 2019” syyskuussa Helsingissä
By Vainimi 2.8.2019 No Comments
EU:n digitaalisektorin tutkimus- ja innovointipolitiikkaa käsittelevä vuosittainen suurtapahtuma ICT Proposers’ Day 2019 pidetään Helsingin Messukeskuksessa 19.-20.9.2019. Tilaisuuden keskiössä ovat EU:n tutkimuksen ja innovoinnin Horizon 2020 -puiteohjelman työohjelman tulevat rahoitushaut, jotka kytkeytyvät tieto- ja viestintäteknologiaan ja tuleviin ja nouseviin teknologioihin (FET).
EU:n tulevien digitaalisektorin H2020-rahoitushakujen ohella tilaisuuden keskiössä on Euroopan komission ensi monivuotiselle rahoituskaudelle (2021-2027) suunnittelema Digitaalinen Eurooppa -ohjelma. Digitaalinen Eurooppa -ohjelmalla (9,2 miljardin budjetti) edistetään Euroopan unionin kilpailukykyä digitaalimarkkinoilla kanavoimalla investointeja viiteen painopisteeseen: suurteholaskenta, tekoäly, kyberturvallisuus, edistyneet digitaaliset taidot sekä digitaalisten teknologioiden mahdollisimman laajan käyttöönoton tukeminen.
ICT Proposers’ Day 2019 -tapahtumassa järjestetään kahdeksan temaattisesti eriytettyä verkostoitumisistuntoa, joissa digitaalisektorin sidosryhmillä on ainutlaatuinen tilaisuus jakaa näkemyksiään Digitaalinen Eurooppa -ohjelman strategisista painotuksista. Vuorovaikutusistuntojen palautteella on suora merkitys Euroopan komission työlle Digitaalinen Eurooppa -ohjelman työohjelmien ja rahoitushakujen määrittelemiseksi vuosille 2021-2022. Osallistu ja vaikuta!
ICT Proposers’ Day 2019 -tapahtuma on ainutlaatuinen verkostoitumistilaisuus eurooppalaisille digitaalisektorin huippuosaajille, joka pidetään Suomen EU-puheenjohtajuuskauden kunniaksi tänä vuonna Helsingissä. Tarkastele tapahtuman ohjelma ja rekisteröidy profiilisi ja organisaatiosi kannalta kiinnostaviin istuntoihin tästä linkistä!
25.10.2019Nordic University Days attracted high-profile attention from key EU policymakers in Brussels
21.10.2019Paikallinen kiertotalousosaaminen esillä Suomen EU-puheenjohtajuuskauden seminaarissa Helsinki EU Officessa
18.10.2019Perinteinen Euroopan alueiden ja kaupunkien viikko kokosi Helsinki EU Officen sopimuskumppanit Brysseliin